  Майя Бывальцева Удмуртиысь 18 ёросъёсын пудо сиён дасяны кутскизы. Ужъёс кылем арынлэсь чырмытгес мыно, ивортэ элькунысь гурт возёсъя но сиён-юонъя министерстволэн пресс-службаез. Сенаж дасян ужъёс миым сярысь куать поллы ӝоггес мыно 8-тӥ куартолэзьлы 6 сюрс 100 гектар вылысь турынъёсты турназы ни, со чакламлэсь 2 процентэз луэ. Кылем арын та дырлы ик 1 сюрс 100 гектарез утялтӥзы вал. Тужгес умой ужало Шаркан ёросысь гурт возёсъёс – отын кизем но эркын будӥсь турынъёссэс 2 сюрс пала гектар вылысь турназы ни (чакламлэсь 11 процентэз), Сарапул ёросын – 1 сюрс 500 гектар пала (5 процентэз). Дэбес, Кияса но Пичи Пурга ёросъёсын кӧс турын дасяны кутскизы, Вотка, Пичи Пурга но Шаркан ёросъёсын – силос. Та дырлы 13 сюрс тонна пала силос гуосы понӥзы ни, кылем арын та дырлы ик 280 тонна гинэ дасязы вал. Сюро таза пудолэсь лыдзэ чакласа, вуоно толалтэлы 18 сюрс 400 тонна турын, 12 сюрс 600 тонна сенаж но 1 миллион 500 тонна силос дасяны кулэ Тодэ вайытом, Ува ёросысь возёсын ветылъёсты но кысконтэм скалъёсты возьыны 150 йырлы чаклам гид усьтыны дасясько.  Тегъёс: Ижкар Удмуртия гуртвозёс пудосиён  